Document ID: 32014R0902

РЕГЛАМЕНТ ЗА ИЗПЪЛНЕНИЕ (ЕС) № 902/2014 НА КОМИСИЯТА
от 19 август 2014 година
за изменение на Регламент (ЕО) № 1415/2004 на Съвета с цел адаптиране на максимално допустимото годишно риболовно усилие за определени риболовни зони по отношение на Обединеното кралство
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1954/2003 на Съвета от 4 ноември 2003 г. за управление на риболовното усилие по отношение на определени общностни риболовни зони и рибни ресурси (1), и по-специално член 12, параграф 1 от него,
като има предвид, че:
(1)
Регламент (ЕО) № 1954/2003 предвижда приемането на регламент относно определяне на максимално допустимото годишно риболовно усилие за всяка държава членка и всяка риболовна зона и риболовно поле, определени в членове 3 и 6 от същия регламент. В съответствие с това с Регламент (ЕО) № 1415/2004 на Съвeта (2) беше определено максимално допустимото годишно риболовно усилие за тези риболовни зони и риболовни полета.
(2)
В съответствие с член 12, параграф 1 от Регламент (ЕО) № 1954/2003 Комисията може, по искане на държава членка, да преразпределя риболовно усилие между отделните зони и области, като по този начин се дава възможност на държавите членки да упражнят изцяло своите риболовни възможности.
(3)
На 2 юни 2014 г. Обединеното кралство поиска от Комисията да прехвърли 30 000 kw дни от ICES зона VII в ICES зона VIII. На 16 юни 2014 г. Обединеното кралство представи допълнителна информация относно използването на квотите и дейността на корабите в ICES зона VIII. Информацията беше предоставена от Обединеното кралство в подкрепа на искането за разпределение на риболовно усилие между съответните зони.
(4)
Поради това Регламент (ЕО) № 1415/2004 следва да бъде съответно изменен.
(5)
Мерките, предвидени в настоящия регламент, са в съответствие със становището на Комитета по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Изменение на Регламент (ЕО) № 1415/2004
В приложение I към Регламент (ЕО) № 1415/2004 стойностите в колоната относно максимално допустимото годишно риболовно усилие по отношение на дълбоководните видове за Обединеното кралство в таблица А „Дълбоководни видове с изключение на тези по Регламент (ЕО) № 2347/2002“ се заменят със следното:
Общо
„50 021 901
ICES V, VI
24 017 229
ICES VII
25 756 266
ICES VIII
248 406
ICES IX
0
ICES X
0
CECAF 34.1.1
0
CECAF 34.1.2
0
CECAF 34.2.0
0“
Член 2
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 19 август 2014 година.

Labels: 18
6